UNIVERZITET U TUZLI

Na osnovu Odluka Senata Univerziteta u Tuzli broj: 03-6971-1-11.2.1/21 od 08.12.2021. godine, te Odluke Vlade Tuzlanskog kantona o davanju saglasnosti broj: broj: 02/1-30-9097/22 od 12.04.2022. godine

**raspisuje**

**KONKURS**

**za izbor u saradničko zvanje asistenta sa zasnivanjem radnog odnosa sa punim radnim vremenom**

**Fakultet elektrotehnike**

Saradnik u saradničko zvanje **asistent** za užu naučnu oblast:

„Telekomunikacije“ 1 izvršilac

**Uslovi za izbor u zvanje asistenta**Kandidat za izbor u saradničko zvanje asistenta mora ispunjavati sljedeće opće uslove i uslove za izbor u saradničko zvanje asistenta i to:

Opći uslovi:
a) da je državljanin Bosne i Hercegovine;
b) da je zdravstveno sposoban za obavljanje poslova radnog mjesta na koje aplicira;
c) da mu odlukom suda nije zabranjeno obavljanje poslova radnog mjesta na koje aplicira i
d) da se na njega ne odnosi član IX.1. Ustava Bosne i Hercegovine.
Uslovi za izbor u saradničko zvanje asistenta:

a) završen odgovarajući univerzitetski stepen sa najmanje 240 ECTS bodova;

b)ostvarena najniža prosječna ocjena u toku studija od osam, ili tri i po.

**Uz svojeručno potpisanu Prijavu na konkurs kandidat je dužan dostaviti:**- biografiju (ličnu, koja sadrži i podatke o prethodno završenom ciklusu studija/stečenom zvanju, sa podacima gdje i kada je stečeno, kratak opis kretanja u službi, sa nazivom poslova koje je obavljao,pohvale, nagrade, druga priznanja);

- izjavu da nije pravosnažno osuđen na kaznu zatvora u trajanju dužem od tri mjeseca za neko
od krivičnih djela iz stava (3) člana 59. Zakona o visokom obrazovanju (Prečišćeni tekst) (''Službene novine TK'', br. 21/21, 22/21, 5/22, 11/22 i 16/22) ovjerenu kod nadležnog organa ili notara;

**‐dokaze o ispunjavanju općih uslova i to:**a) uvjerenje o državljanstvu BiH, ne starije od šest mjeseci;
b) izjavu da mu odlukom suda nije zabranjeno obavljanje poslova radnog mjesta na koje aplicira, ovjerenu kod nadležnog organa ili notara;
c) izjavu da se na njega ne odnosi član IX. 1. Ustava Bosne i Hercegovine, ovjerenu kod nadležnog organa ili notara;

- **dokaze o ispunjavanju uslova za izbor u saradničko zvanje asistenta:**

a)diploma o završenom odgovarajućem dodiplomskom studiju/prvom/integriranom prvom i drugom ciklusu studija; ukoliko visokoškolska ustanova nije izdala diplomu kandidat prilaže uvjerenje o stečenom naučnom/stručnom stepenu kao i potvrdu da visokoškolska ustanova diplomu nije izdala (ovjereno kod nadležnog općinskog organa ili notara).

Ukoliko je diploma stečena u inostranstvu kandidat prilaže i rješenje nadležnog organa o nostrifikaciji stečene inostrane isprave (ovjereno kod nadležnog općinskog organa ili notara).

b)uvjerenje o ostvarenoj prosječnoj ocjeni u toku studija/dodatak diplomi stečenoj po bolonjskom sistemu studiranja (original ili kopija ovjerena kod nadležnog općinskog organa ili notara)

Kandidat koji je izabran na Univerzitetu u Tuzli u zvanje asistenta bez zasnivanja radnog odnosa na užu naučnu oblast prilaže i Odluku o izboru u zvanje asistenta.

U slučaju da se na Konkurs za izbor u saradničko zvanje asistenta prijavi više kandidata čije su prijave blagovremene i potpune i koji ispunjavanju uslove iz konkursa, a na osnovu pruženih dokaza po kriterijima iz člana 240. stav (9) Statuta Univerziteta, odabir kandidata će se izvršiti rangiranjem kandidata u skladu sa Pravilnikom o načinu vrednovanja kriterija u postupku izbora asistenata i viših asistenata na Univerzitetu u Tuzli (u daljem tekstu: Pravilnik).

U slučaju ostvarenog jednakog broja bodova, nakon izvršenog rangiranja kandidata u smislu člana 5. Pravilnika, prioritet pri zapošljavanju, u skladu sa utvrđenim kriterijima i to po redosljedu utvrđenom članom 7. Pravilnika, ima kandidat koji uz prijavu na konkurs pruži dokaze: da je nezaposleno lice iz člana 1. st. (1) i (2) Zakona o dopunskim pravima branilaca i članova njihovih porodica (Drugi prečišćeni tekst) (''Službene novine TK'', br. 10/20), da se nalazi na evidenciji službe za zapošljavanje, da mu radni odnos, zasnovan po osnovu ranije ostvarenog prioriteta pri zapošljavanju, nije prestao njegovom krivicom ili da po prestanku radnog odnosa nije ostvario pravo na otpremninu, odnosno da nije korisnik prava na porodičnu penziju, te dostavi potvrdu nadležnog organa o priznatom statusu branioca odnosno člana porodice istog.

Lice koje je pravosnažno osuđeno na kaznu zatvora u trajanju dužem od tri mjeseca za neko od krivičnih djela iz stava (3) člana 59. Zakona o visokom obrazovanju (Prečišćeni tekst) (''Službene novine TK'', br. 21/21, 22/21, 5/22, 11/22 i 16/22) ne može se angažovati po osnovu ugovora o radu na Univerzitetu u Tuzli.

Primjer **Izjava iz** **tačaka b) i c) dokaza o ispunjavanju općih uslova**, **te Izjave** da nije pravosnažno osuđen/a na kaznu zatvora u trajanju dužem od tri mjeseca za neko od krivičnih djela iz stava (3) člana 59. Zakona o visokom obrazovanju (Prečišćeni tekst) (''Službene novine TK'', br. 21/21, 22/21, 5/22, 11/22 i 16/22), kao i Statut i Pravilnik mogu se pogledati na web stranici Univerziteta: www.unitz.ba

Dokaze o ispunjavanju uslova iz konkursa kandidati su dužni dostaviti **u fotokopiji ovjerenoj kod nadležnog organa ili notara, a naučne radove u fotokopiji.**

Opis poslova saradnika utvrđen je Pravilnikom o unutrašnjoj organizaciji i sistematizaciji radnih mjesta (drugi prečišćeni tekst) koji se može pogledati na web stranici [**www.unitz.ba**](http://www.unitz.ba)**.**

Izabrani kandidat koji zasniva radni odnos dužan je prije zaključivanja ugovora o radu dostaviti ljekarsko uvjerenje nadležne zdravstvene ustanove, ne starije od 6 (šest) mjeseci.

Rok za podnošenje prijava na konkurs je 15 dana od dana objavljivanja u dnevnom listu „ Dnevni avaz“ i na web stranici Univerziteta **www.unitz.ba.**

Nepotpune, neblagovremene i nedopuštene prijave neće se uzeti u razmatranje.
Prijavu na konkurs, sa dokazima o ispunjavanju uslova iz konkursa, dostaviti putem Pisarnice Univerziteta ili preporučeno poštom na adresu: UNIVERZITET U TUZLI Ul. Dr. Tihomila Markovića broj. 1. 75 000 TUZLA, sa naznakom „Prijava na konkurs za izbor u saradničko zvanje asistenta sa zasnivanjem radnog odnosa'', te sa obaveznom naznakom naziva Fakulteta i uže naučne oblasti - „NE OTVARAJ“.